- Ավելի ցածր գին չեն առաջարկում ռուսները: Այո, ես պատահական չեմ համարում, որ երբ հարցրին լրագրողները, նախարարն այդպես էլ գին չնշեց: Եթե սահմանում ՌԴ գազի գինը Հայաստանի համար 155 դոլար է, «Գազպրոմը» մեզ այդ գազը վաճառում է 310 դոլարով՝ 1000 խորանարդ մետրի համար: Այսինքն՝ մեզ 2 անգամ ավելի թանկ է վաճառվում, և դա «Գազպրոմն» է անում: Եթե ուրիշ միջնորդ լիներ, ես Ռուսաստանին բան չէի ասի, բայց «Գազպրոմը» Ռուսաստանի պետական մոնոպոլիան է՝ Ռուսաստանի իշխանության շարունակությունն է: 310 դոլար թիվը վերցնելուց ակնհայտ է, որ Իրանը մեզ ավելի ցածր գնով գազ է առաջարկում: Դուք գիտեք, որ «գազի դիմաց էլեկտրականություն» պայմանագրով այդ գազը մեզ Իրանը վաճառում է մոտ 240 դոլարով: Բայց իրանցիներն ուրիշ բան են ասում՝ քննարկենք, էլ ավելի ցածր կտանք: Ես կարծում եմ՝ այստեղ այն խնդիրը կա, որ մեր կառավարությունը ՌԴ-ին տվեց «Գազպրոմի» մոնոպոլիան, հիմա չի համարձակվում հետ վերցնել: Սա է ողջ պատմությունը: Թող ինչ ուզում են ասեն, քննարկեն՝ պաշտոնյաներով, բայց ժողովուրդը հո գիտի, որ 2 անգամ թանկ են վաճառում: